

Európska únia

Európsky fond regionálneho

rozvoja

**Metodický pokyn č.**

**verzia 2**

**Programové obdobie 2014 – 2020**

|  |  |
| --- | --- |
| **Vec:** | k výberu odborných hodnotiteľov |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Ministerstvo investícií, regionálneho rozvoja a informatizácie SR  v súlade s kapitolou 1.2, ods. 3, písm. b) Systému riadenia európskych štrukturálnych a investičných fondov |
| **Záväznosť:** |  |
| **Počet príloh:** |  |
| **Dátum vydania:** | 30.10.2020 |
| **Dátum účinnosti:** | 31.10.2020 |
| **Schválil:** | JUDr. Denisa Žiláková  generálna riaditeľka sekcie centrálny koordinačný orgán |

Obsah

[1 Úvod 1](#_Toc54970361)

[2 Výber odborných hodnotiteľov 2](#_Toc54970362)

[2.1 Kritériá výberu OH a spôsob ich overenia 2](#_Toc54970363)

[2.2 Požadovaná dokumentácia záujemcu o zaradenie do zoznamu OH 3](#_Toc54970364)

[2.3 Výzva na výber odborných hodnotiteľov 4](#_Toc54970365)

[2.3.1 Výzva na výber odborných hodnotiteľov (určená pre verejnosť) 4](#_Toc54970366)

[2.3.2 Výzva na výber odborných hodnotiteľov (určená pre zamestnancov konkrétnej inštitúcie) 4](#_Toc54970367)

[2.4 Zoznam odborných hodnotiteľov 5](#_Toc54970368)

[3 Konflikt záujmov 5](#_Toc54970369)

[4 Odmeňovanie OH 5](#_Toc54970370)

[5 Zverejňovanie 6](#_Toc54970371)

1 Úvod

1. Metodický pokyn definuje minimálne štandardy pre výber odborných hodnotiteľov a ďalšie pravidlá, súvisiace s odbornými hodnotiteľmi.
2. Metodický pokyn nie je záväzný pre procesy súvisiace s vyzvaním na predloženie projektov technickej pomoci.
3. RO pre programy cezhraničnej spolupráce sú oprávnené upraviť postup v rámci výberu odborných hodnotiteľov v nadväznosti na špecifiká týchto programov. RO takýto postup riadne zadefinujú v riadiacej dokumentácii daného programu.
4. Výkon odborného hodnotenia je možné realizovať prostredníctvom externých odborných hodnotiteľov alebo prostredníctvom interných odborných hodnotiteľov alebo ich kombináciou. RO rozhodne pre odborné hodnotenie každej výzvy/posudzovaného časového obdobia výzvy, aké zloženie odborných hodnotiteľov využije a pre aké časti ŽoNFP (napr. ktoré oblasti hodnotenia môžu byť hodnotené internými odbornými hodnotiteľmi a iné externými odbornými hodnotiteľmi).
5. RO je oprávnený doplniť, sprísniť a podrobnejšie upraviť postupy a povinnosti, vyplývajúce z tohto metodického pokynu.
6. V metodickom pokyne sú používané skratky a pojmy, zavedené v Systéme riadenia EŠIF, pokiaľ nie je v texte uvedené vyslovene inak.
7. Ustanovenia, ktoré sa v tomto metodickom pokyne vzťahujú na riadiaci orgán, sa rovnako aplikujú aj na sprostredkovateľský orgán v rozsahu, v akom bol naňho delegovaný výkon čin­ností RO.
8. Výber odborných hodnotiteľov
9. RO je zodpovedný za výber odborných hodnotiteľov (ďalej aj „OH“), ktorí budú vykonávať odborné hodnotenie projektových zámerov (ak je to relevantné) a ŽoNFP. RO vykoná výber na základe jasných a transparentných kritérií, ktorých minimálny štandard je uvedený v tomto metodickom pokyne.
10. Kritériá sú zamerané na výber odborných hodnotiteľov s dostatočnou praxou a odbornými predpokladmi z oblastí, ktoré budú predmetom odborného hodnotenia. RO minimalizuje formálne kritériá na výber odborných hodnotiteľov. Interní odborní hodnotitelia musia spĺňať rovnaké kritériá, ako externí odborní hodnotitelia (podmienka sa týka tých oblastí hodnotenia, ktoré budú hodnotiť).
11. Vyhodnotenie kritérií splnenia podmienok na výkon odborného hodnotenia je v kompetencii RO, pričom RO zaznamená výsledky vyhodnotenia splnenia kritérií pre výkon odborného hodnotenia, napr. vo forme kontrolného zoznamu, sumarizujúceho všetky stanovené podmienky zo strany RO a vyhodnotenie ich splnenia/nesplnenia pri jednotlivých prihlásených záujemcoch.
    1. Kritériá výberu OH a spôsob ich overenia
12. RO stanoví nasledovné kritériá výberu OH:

* **bezúhonnosť**

Spôsob overenia: čestné vyhlásenie; RO vyžaduje výpis z registra trestov nie starší ako 3 mesiace pred uskutočnením odborného hodnotenia iba raz, a to pred prvým výkonom odborného hodnotenia, pričom odborného hodnotiteľa oboznámi s povinnosťou informovať o každej zmene vo vzťahu k poskytnutým údajom z predloženého výpisu z registra trestov, ako aj predloženia nového výpisu z registra trestov v prípade, ak tieto údaje majú vplyv na splnenie povinnosti týkajúcej sa byť bezúhonný (zamestnanci, ktorí sú povinní v zmysle platných právnych predpisov preukázať svoju bezúhonnosť svojmu zamestnávateľovi alebo je bezúhonnosť predpokladom pre výkon ich práce /napr. štátny zamestnanci/ výpis z registra trestov nepredkladajú)

* **vysokoškolské vzdelanie** (resp. iné vzdelanie/prax, ak je to v špecifických prípadoch relevantné)

Spôsob overenia: doklad o vzdelaní (prípadne aj so špecifikáciou vzdelania, ak je to relevantné)

* **prax** v oblasti, súvisiacej s predmetom odborného hodnotenia. RO stanoví dostatočnú požadovanú dĺžku praxe. RO umožní hodnotenie ŽoNFP s výškou NFP nad 5 miliónov eur iba OH, ktorý má prax najmenej desať rokov

Miesto uvedenia praxe: životopis, referencie (ak je to relevantné) a/alebo iný dokument podľa požiadavky RO

Spôsob overenia: prostredníctvom konkrétnych referencií, buď objektívne overiteľných RO z dostupných zdrojov (napr. portál SK CRIS v prípade vedecko-výskumných ŽoNFP a pod.); alebo predložením konkrétnych referencií buď od zamestnávateľa alebo odberateľa služieb

V prípade, ak záujemca o zaradenie do zoznamu OH uvedie skúsenosť s hodnotením projektov v príslušnej tematickej oblasti v rámci iného OP, môže RO pri potvrdzovaní referencií záujemcu požiadať iné RO o potvrdenie jeho odbornosti

1. RO na základe praxe v oblasti, súvisiacej s predmetom odborného hodnotenia stanoví, ktoré tematické oblasti/oblasti hodnotenia bude záujemca v pozícii OH oprávnený hodnotiť (diverzifikácia podľa tematického zamerania výzvy/ŽoNFP).
2. RO je oprávnený umožniť záujemcovi hodnotiť aj viaceré tematické oblasti v prípade, ak má záujemca pre tieto oblasti dostatočnú prax.
   1. Požadovaná dokumentácia záujemcu o zaradenie do zoznamu OH
3. Každý záujemca, ktorý spĺňa kritériá na výber odborných hodnotiteľov, musí zaslať na RO e-mailom minimálne nasledovnú dokumentáciu:

* **Žiadosť o zaradenie do zoznamu odborných hodnotiteľov**
* **Životopis** vo forme Europass

Prax v oblasti, súvisiacej s predmetom odborného hodnotenia záujemca popíše v časti životopisu „Referencie“, s uvedením oblasti, v ktorej získal prax a s uvedením počtu rokov, počas ktorých na danej pozícii pôsobil. RO môže usmerniť záujemcu o uvedenie oblastí praxe napr. výberom z číselníka SK NACE, resp. na základe inej jednoznačnej identifikácie, zadefinovanej RO, napr. oblasti RIS SK 3

* **Súhlas so spracovaním osobných údajov** podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov
* **Doklad o vzdelaní -** kópia diplomu preukazujúceho vysokoškolské vzdelanie, resp. iného relevantného dokladu
* **Čestné vyhlásenie o bezúhonnosti** (ak je to relevantné)
* **Referencie** od zamestnávateľa, odberateľa služieb, alebo objektívne overiteľné referencie
* **Súhlas so zverejnením informácií** podľa kapitoly 5 tohto metodického pokynu

V prípade, ak má RO niektoré z vyššie uvedených dokumentov k dispozícii, nevyžaduje ich od záujemcu (týka sa najmä interných odborných hodnotiteľov).

1. RO v prípade predloženia neúplnej dokumentácie alebo nejasností v predloženej dokumentácii vyzve záujemcu na doplnenie/vysvetlenie.
2. Dokumentácia je predkladaná vo forme skenu (ako príloha e-mailu), originál dokumentov (ak to RO vyžaduje) predkladá záujemca až pred konkrétnym odborným hodnotením (zvyčajne pred uzatvorením zmluvného vzťahu s RO).
   1. Výzva na výber odborných hodnotiteľov
      1. Výzva na výber odborných hodnotiteľov (určená pre verejnosť[[1]](#footnote-2))
3. Výber odborných hodnotiteľov zabezpečuje RO prostredníctvom vyhlásenia transparentnej, ak je to vhodné otvorenej výzvy na výber odborných hodnotiteľov, ktorú zverejňuje na svojom webovom sídle. Zároveň RO o tejto skutočnosti zasiela v deň vyhlásenia informáciu emailom na adresu [eufondy@vlada.gov.sk](mailto:eufondy@vlada.gov.sk) s uvedením linku na zverejnenú výzvu (na základe informácie bude link na výzvu zverejnený na webovom sídle [www.partnerskadohoda.gov.sk](http://www.partnerskadohoda.gov.sk)).
4. RO sa v rámci informovanosti sústredí aj na nábor odborných hodnotiteľov prostredníctvom informovania o vyhlásenej výzve na výber odborných hodnotiteľov napr. na svojich podujatiach (informačných seminároch a pod.), vo svojich tlačových výstupoch, ktoré sú na to vhodné (napríklad informačné letáky o OP), na sociálnych sieťach, zasielaním informácie o výzve na výber odborných hodnotiteľov stavovským organizáciám, IPC, univerzitám. O uplatnení informovanosti v zmysle tohto odseku rozhoduje RO.
5. Súčasťou zverejnenej výzvy na výber odborných hodnotiteľov sú kritériá výberu OH a spôsob ich overenia. Za kritériá výberu, ako aj za ich aplikáciu zodpovedá RO.
6. Súčasťou výzvy je predpokladaná odmena za vykonanú prácu (spravidla určená ako suma za 1 vyhodnotenú ŽoNFP).
7. Vo výzve RO uvedie možnosť výkonu odborného hodnotenia mimo priestorov RO (tzv. „hodnotenie z domu“), ak sa tak odborný hodnotiteľ rozhodne , ale aj možnosť výkonu v priestoroch RO, ak sa tak odborný hodnotiteľ rozhodne, resp. ak to aktuálna situácia umožní (napr. v súvislosti s COVID-19 a pod.).
8. V rámci špecifických oblastí, ako je napr. výskum a vývoj sa odporúča vyhlásiť výzvu na výber odborných hodnotiteľov, do ktorej sa môžu zapojiť aj zahraniční hodnotitelia.
   * 1. Výzva na výber odborných hodnotiteľov (určená pre zamestnancov konkrétnej inštitúcie[[2]](#footnote-3))
9. Výber odborných hodnotiteľov zabezpečuje RO prostredníctvom vyhlásenia transparentnej výzvy na výber odborných hodnotiteľov, ktorá je k dispozícii všetkým zamestnancom RO, resp. inštitúcie vecne zodpovednej (najmä v zmysle kompetenčného zákona) za oblasť, ktorá je podporovaná vo výzve/prioritnej osi/operačnom programe. Výzva sa vyhlasuje najmä zverejnením na intranete RO, resp. vecne zodpovednej inštitúcie v zmysle kompetenčného zákona (ak je to relevantné), alebo rozposlaním hromadného e-mailu všetkým zamestnancom.
10. Na výzvu sa vzťahuje odsek 3 kapitoly 2.3.1. tohto metodického pokynu, o uplatnení odsekov 4 a 5 kapitoly 2.3.1 rozhoduje RO.
    1. Zoznam odborných hodnotiteľov
11. Všetci záujemcovia, ktorí splnia kritériá výberu OH sú zaradení do zoznamu odborných hodnotiteľov.
12. OH sú v zozname odborných hodnotiteľov jednoznačne diverzifikovaní podľa tematického zamerania výzvy/ŽoNFP/oblasti hodnotenia, ktoré sú oprávnení hodnotiť.
13. Zoznam odborných hodnotiteľov môže byť členený na externých odborných hodnotiteľov a interných odborných hodnotiteľov.
14. Zoznam odborných hodnotiteľov vedie RO v ITMS2014+.
15. Konflikt záujmov
16. Konflikt záujmov upravuje § 46 zákona o príspevku z EŠIF.
17. OH nesmie vykonávať odborné hodnotenie ŽoNFP, voči ktorej je zainteresovanou osobou v zmysle zákona o príspevku z EŠIF.
18. RO dôkladne posúdi možný konflikt záujmov aj pri odbornom hodnotení, vykonávanom internými odbornými hodnotiteľmi.
19. V záujme eliminácie možnosti tendenčného hodnotenia odborným hodnotiteľom, ktorý je zainteresovanou osobou na strane žiadateľa[[3]](#footnote-4) vo vzťahu ku ktorémukoľvek žiadateľovi[[4]](#footnote-5) v rámci hodnotenej výzvy, resp. kola výzvy, CKO odporúča RO uplatniť jeden z nasledovných postupov (resp. RO stanoví iné primerané opatrenia na elimináciu možného tendenčného hodnotenia takéhoto hodnotiteľa):
    1. vylúči OH z hodnotenia danej výzvy / kola výzvy (túto možnosť RO využije najmä v prípade, ak má k dispozícii dostatočný počet iných OH), alebo
    2. zvýši počet OH, ktorí hodnotia ŽoNFP spolu s takýmto odborným hodnotiteľom, alebo
    3. zriadi komisiu, ktorá vzorkovo overí výstup z odborného hodnotenia ŽoNFP, vykonaného týmto hodnotiteľom a vypracuje z overenia záznam. V prípade, ak komisia zistí tendenčnosť hodnotenia tohto OH, RO rozhodne o ďalšom postupe, smerujúcom k náprave.
20. Za stanovenie primeraných opatrení na elimináciu možného tendenčného hodnotenia v zmysle bodu 3 tejto kapitoly je zodpovedný RO.
21. Odmeňovanie OH
22. RO stanoví výšku odmeny pre OH v závislosti od disponibilných finančných prostriedkov, vyčlenených na odborné hodnotenie. Výška odmeny v rámci jednotlivých výziev/oblastí hodnotenia je určená v závislosti od komplexnosti projektov a náročnosti ich hodnotenia. V rámci celého operačného programu sa uplatňuje princíp rovnakého prístupu k odmeňovaniu odborných hodnotiteľov (v závislosti od komplexnosti a náročnosti projektov v zmysle predchádzajúcej vety).
23. Ak ŽoNFP hodnotia interní odborní hodnotitelia, musia danú činnosť vykonávať v súlade s ich pracovnou náplňou/opisom činností, resp. inou relevantnou dokumentáciou. V tomto prípade sa odsek 1 sa uplatní primerane, resp. v závislosti od interných postupov RO/zamestnávateľa.
24. Odporúčaná **minimálna** výška odmeny pre hodnotiteľa za riadne vykonanú prácu je minimálne 100 € za jednu ŽoNFP, resp. primeraná výška odmeny v prípade, ak je odmena stanovená hodinovou sadzbou.
25. Zverejňovanie
26. Povinnosť zverejňovania upravuje najmä § 48 zákona o príspevku z EŠIF. Okrem informácií a údajov v zmysle § 48 zákona o príspevku z EŠIF RO zabezpečí tiež zverejnenie informácií o praxi OH.
27. RO vloží informácie o odborných hodnotiteľoch výzvy do ITMS 2014+ najneskôr do 60 pracovných dní od skončenia rozhodovania o ŽoNFP pre každú výzvu (resp. kolo výzvy) alebo vyzvanie. Zverejňovanie informácií sa vzťahuje na výzvu na predkladanie ŽoNFP, vyzvanie pre národné projekty a vyzvanie pre veľké projekty.
28. Informácie o OH obsahujú:
    1. titul, meno a priezvisko každého OH
    2. doterajšie pracovné skúsenosti, ktoré sa týkajú hodnotenej tematickej oblasti/oblasti hodnotenia, ktorú OH hodnotil (výber z číselníka SK NACE, resp. na základe inej jednoznačnej identifikácie, zadefinovanej RO).
29. RO informácie o OH vypracuje samostatne pre každé kolo výzvy (ak je to relevantné). V zozname sú uvedení v prípade relevantnosti aj zástupcovia gestora HP alebo ním poverené osoby ako odborní hodnotitelia vo vzťahu k hodnotiacim kritériám, týkajúcim sa posúdenia súladu s HP.
30. Dokument je automaticky zverejnený na webovom sídle [www.itms2014.sk](http://www.itms2014.sk). Dokument sa nachádza v konkrétnej výzve v záložke: „Doplňujúce informácie a dokumenty“.

1. Výzva určená pre tzv. externých odborných hodnotiteľov [↑](#footnote-ref-2)
2. Výzva určená pre tzv. interných odborných hodnotiteľov. Pravidlá sa neuplatňujú pre programy cezhraničnej spolupráce. [↑](#footnote-ref-3)
3. v zmysle § 46 zákona o príspevku z EŠIF [↑](#footnote-ref-4)
4. Uvedený postup sa týka výlučne prípadov, ak OH nehodnotí ŽoNFP žiadateľa, voči ktorému je zainteresovanou osobou; odborné hodnotenie ŽoNFP žiadateľa, voči ktorému je OH zainteresovanou osobou je v zmysle zákona o príspevku z EŠIF zakázané. [↑](#footnote-ref-5)